stanford-oval/wikipedia huggingface dataset:
אימרה שלאי
ראו גם

Berényi Zsuzsanna Ágnes: Budapest és a szabadkőművesség. Bp., Szerző, 2005.
R. Gilicz Márta: Ifjúságunk példaképei. Válogatott bibliográfia a magyar munkásmozgalom nagy harcosairól. Bp., Fővárosi Szabó Ervin Könyvtár, 1965.
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar életrajzi lexikon. Főszerk. Markó László. Bp., Magyar Könyvklub.
Mesterházi Lajos: A haza – Hősök voltak (elbeszélésgyűjtemény a magy. munkásmozgalom történeteiből, Bp., 1956);
Illyés Gyula: Micsoda alkony;
Radnóti Miklós: Tört elégia (vers);
Pesold Ferenc: Újpesti ház (r., Bp., 1981);
Máté György: Távirat éjfélkor (r., Bp., 1962);
Nádass József: Sallai (vers, Márciusi szél Bp. 1959)
Domokos István: Sallai István és Fürst Sándor pere (Bp., 1962);
לקריאה נוספת

אימרה שלאי. המוזיאון הספרותי של פטפי
לקסיקון ביוגרפי הונגרי. אימרה שלאי.
הערות שוליים

↑  A Belügyminisztérium 75958. sz. rendelete. MNL-OL 30804. mikrofilm 286. kép 2. karton .
↑  HU BFL VII.18.d 13/2108/1919
↑  HU BFL - VII.102.a - fogoly - 1919 - 893.
↑  Sinkó Ervin: Szemben a bíróval. Magvető Könyvkiadó, Budapest 1983. 81. oldal ISBN 963 271 918 2.
| --- | --- |
בקרת זהויות :  ISNI: 0000 0000 2329 3679  LCCN: n82263728  VIAF: 53053670   WorldCat (עם VIAF): 53053670
אוליבר פ. סמית'

| --- | --- |

 לידה:  26 באוקטובר 1893 מנארד, טקסס,, ארצות הברית
 פטירה:  25 בדצמבר 1977 (בגיל 84) לואיזיאנה
 מדינה:  ארצות הברית 
 השכלה:  אוניברסיטת קליפורניה בברקלי  Santa Cruz High School 
 השתייכות:  ארצות הברית חיל הנחתים של ארצות הברית 
 תקופת הפעילות:  1917–1955 (כ־38 שנים)
 דרגה:   גנרל
 תפקידים בשירות
 מפקד הגדוד ה-1 ברגימנט הנחתים ה-6 מפקד רגימנט הנחתים ה-5  מפקד דיוויזיית הנחתים הראשונה
 פעולות ומבצעים
 מלחמת העולם השנייה קרב על קייפ גלוסטר  הקרב על פלליו  קרב אוקינאווה  מלחמת קוריאה הקרב על אינצ'ון  קרב מאגר צ'וסין
 עיטורים
   צלב השירות המצוין   כוכב הכסף   כוכב הארד  לגיון ההצטיינות (2)  מדליית השירות המצוין של מחלקת ההגנה  מדליית השירות המצוין של הצי   מדליית השירות המצוין
 
אוליבר פרינס סמית (באנגלית: Oliver Prince Smith; ‏ 26 באוקטובר 1893 – 25 בדצמבר 1977) היה גנרל אמריקאי יוצא חיל הנחתים של ארצות הברית.
חיים מוקדמים ולימודים

סמית' נולד בעיירה מנארד שבטקסס, וגדל בצפון קליפורניה, לואיזיאנה. בשנים 1911-1916 למד באוניברסיטת קליפורניה בברקלי. במהלך לימודיו באוניברסיטה, השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. לאחר סיום לימודיו התגייס לחיל הנחתים.
קריירה

בשנת 1917 התגייס סמית' לחיל הנחתים ועבר הכשרה כלוחם וקורס קציני חי"ר. סמית' שימש בשורת תפקידי פיקוד ומטה, ובכלל זה כמפקד מחלקה ופלוגה. בשנת 1931 עבר קורס קציני חי"ר מתקדם בבית הספר לחיל הרגלים של צבא ארצות הברית בפורט בנינג. בשנת 1941 פיקד על הגדוד ה-1 ברגימנט הנחתים ה-6. במלחמת העולם השנייה שימש כמפקד רגימנט הנחתים החמישי בקרב על קייפ גלוסטר שבבריטניה החדשה. לאחר מכן שימש סמית' כסגן מפקד דיוויזיית הנחתים הראשונה במהלך הקרב על פלליו ולאחריו מונה לסגן ראש מטה הארמייה העשירית ולחם בקרב אוקינאווה.בהמשך שימש כמפקד בסיס חיל הנחתים קוונטיקו. בשנת 1950 מונה למפקד דיוויזיית הנחתים הראשונה ופיקד עליה במהלך מלחמת קוריאה, בין היתר במהלך הקרב על אינצ'ון במהלך קרב מאגר צ'וסין. בשנת 1951 מונה למפקד בסיס חיל הנחתים פנדלטון. לאחר מכן שימש כמפקד כוחות הנחתים בזירת האוקיינוס האטלנטי. בשנת 1955 סיים את שירותו ופרש לגמלאות.
הערות שוליים

↑  רוברט דאבס האינל, "ניצחון בשיא הגאות", מערכות, 1980, עמוד 55.
↑  ויליאם מנצ'סטר, קיסר אמריקני, תל אביב: מערכות, 1982, עמודים 426-427
| --- | --- |
בקרת זהויות :  LCCN: n00033774  SNAC: w65f051c  VIAF: 47992378   WorldCat (עם VIAF): 47992378
איל וינטר

| --- | --- |

 לידה:  13 ביולי 1959 (בן 65) 
 ענף מדעי:  כלכלה, תורת המשחקים, סטטיסטיקה, מתמטיקה, מיקרו-כלכלה 
 מקום מגורים:  ישראל מבשרת ציון, ישראל
 מקום לימודים:  האוניברסיטה העברית בירושלים 
 מנחה לדוקטורט:  בצלאל פלג, שמואל זמיר 
 מוסדות:  האוניברסיטה האירופית בפירנצה  אוניברסיטת מנצ'סטר  אוניברסיטת וושינגטון בסנט לואיס  האוניברסיטה העברית בירושלים 
 תלמידי דוקטורט:  ניר דגן, Huibin Yan, Cyrille Schwellnus 
 
אייל וינטר (נולד ב-13 ביולי 1959) הוא פרופסור מן המניין לכלכלה באוניברסיטה העברית בירושלים. תחומי המחקר שלו הם תאוריה מיקרו-כלכלית, תורת המשחקים, תמריצים בארגונים, מימון וכלכלה התנהגותית.
ביוגרפיה

וינטר נולד לאם שהיא דור שישי בארץ ישראל ולאב, הנס, שעלה מגרמניה בגיל 13, לאחר עליית הנאצים לשלטון. בשנת 1983 קיבל תואר ראשון במתמטיקה, סטטיסטיקה וכלכלה מהאוניברסיטה העברית. בשנת 1989 השלים דוקטורט בתורת המשחקים בהנחיית בצלאל פלג, באותה אוניברסיטה.
כיהן כפרופסור במכון האוניברסיטאי האירופי בפירנצה, (European University Institute) באוניברסיטת וושינגטון בסנט לואיס ובאוניברסיטת מנצ'סטר ובאוניברסיטה העברית כראש המחלקה לכלכלה וראש המרכז לחקר הרציונליות.
וינטר הוא חבר המועצה של האגודה הבינלאומית לתורת המשחקים וחבר צוות העריכה של כתב העת Games and Economic Behavior. הוא זכה בפרס הומבולדט למחקר לשנת 2011.
בשנת 2012 יצא לאור ספרו "רגשות רציונליים - איך הרגש מצליח במקום שבו השכל נכשל".
בשנת 2015 מונה על ידי משרד ראש הממשלה ומשרד התקשורת לבחון את עסקת המיזוג המוצעת בין סלקום וגולן טלקום.
באפריל 2020, היה חלק מצוות שייעץ לממשלת הממלכה המאוחדת לגבי החזרת המשק הבריטי לשגרה, בעקבות הגל הראשון של מגפת הקורונה בממלכה המאוחדת.
ב-2024 יצא לאור ספרו "הילדים של אנה", בכתר הוצאה לאור.
מתגורר  במבשרת ציון.
הערות שוליים

↑  רקטור האוניברסיטה העברית פרופ' שרה סטרומזה וראש המרכז לחקר הרציונליות באוניברסיטה פרופ' אייל וינטר זכו בפרסי הומבולדט למחקר, דוברות האוניברסיטה העברית, 14 בדצמבר 2010
↑  דורון חלוץ, האם גם רגשות יכולים להיות רציונליים?, באתר הארץ, 31 באוקטובר 2012
שירות גלובס, ‏מהו מקומו של המרכיב הרגשי בהחלטות כלכליות?, באתר גלובס, 3 בדצמבר 2012
↑   אמיתי זיו, היועץ של נתניהו: "גולן טלקום היא חברה ללכידת לקוחות ומכירתם ברווח", באתר TheMarker‏, 11 באפריל 2016
↑  עמירם ברקת, ‏מתי ייפתחו הפאבים בבריטניה? תלוי מה יגידו היועצים הישראלים, באתר גלובס, 23 באפריל 2020
| --- | --- |
בקרת זהויות :  NLI: 987007270029905171  GND: 170749398  LCCN: no99027419  MGP: 81655  NDL: 001259979  NKC: mub20201066760  SUDOC: 201851075  VIAF: 98307582   WorldCat (עם VIAF): 98307582
אליפות CONCACAF 1965

| --- | --- |
 מארחת:  גואטמלה גואטמלה
 תקופת התחרות:  28 במרץ 1965 – 11 באפריל 1965 (15 ימים)
 מספר משתתפות:  6
 הזוכה:   מקסיקו
 מספר משחקים:  15
 מספר שערים:  49 (3.27 בממוצע למשחק)
 → 19631967 ←
 
אליפות CONCACAF 1965 נערכה בין ה-28 במרץ ל-11 באפריל 1965, והייתה המהדורה ה-2 של אליפות צפון אמריקה בכדורגל. מקסיקו זכתה בתחרות זכתה באליפות בפעם הראשונה בתולדותיה לאחר שניצחה 4 מתוך 5 משחקיה, ולא הפסידה אף משחק.
בית הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  מקסיקו | 9 | 5 | 4 | 1 | 0 | 13 | 2 | 11 |  | — | - | 1 – 1 | 2 – 0 | 5 – 0 | 3 – 0 |
|  גואטמלה | 7 | 5 | 3 | 1 | 1 | 11 | 5 | 6 |  | 1 – 2 | — | 0 – 0 | 4 – 1 | 3 – 2 | 3 – 0 |
|  קוסטה ריקה | 6 | 5 | 2 | 2 | 1 | 11 | 4 | 7 |  | - | - | — | 1 – 2 | 6 – 0 | 3 – 1 |
|  אל סלוודור | 5 | 5 | 2 | 1 | 2 | 7 | 9 | -2 |  | - | - | - | — | 1 – 1 | 3 – 1 |
|  האנטילים ההולנדיים | 2 | 5 | 0 | 2 | 3 | 4 | 16 | -12 |  | - | - | - | - | — | 1 – 1 |
|  האיטי | 1 | 5 | 0 | 1 | 4 | 3 | 13 | -10 |  | - | - | - | - | - | — |
| טורנירי גביע הזהב של CONCACAF |
| --- | --- | --- |
| אליפות CONCACAF | 1963 • 1965 • 1967 • 1969 • 1971 • 1973 • 1977 • 1981 • 1985 • 1989 |  |
| גביע הזהב | 1991 • 1993 • 1996 • 1998 • 2000 • 2002 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |  |
אורלי שושן

| --- | --- |

 לידה:  23 ביולי 1974  (בת 50) תל אביב-יפו
 מדינה:  ישראל
 תקופת הפעילות:  מ-2002
 עיסוק:  שחקנית, דוגמנית
 פרופיל ב-IMDb
 
אורלי שושן (נולדה ב-23 ביולי 1974), היא שחקנית קולנוע ישראלית הידועה בעיקר בזכות הופעתה כמאסטר הג'די Shaak Ti בטרילוגיית הפריקוול של מלחמת הכוכבים בשנים 1999 עד 2005. על פי ההערכות, מומחיותה של Shaak Ti בלוחמה היא במחווה לשושן, שהייתה חיילת בצה"ל ואמנית קרב פנים אל פנים ונשק ידני (אנ').
ביוגרפיה

אורלי שושן נולדה וגדלה בתל אביב-יפו, ישראל. בגיל 18 היא התגייסה לצבא ההגנה לישראל, שם היא שירתה במשך שנתיים. לאחר שהיא סיימה את השירות הצבאי שלה, היא החלה לעבוד בחברת התעופה אל-על. מה שגרם לה להגיע לארצות הברית ולאחר מכן לשיקגו, אילינוי, שם היא מתגוררת כיום. שושן חיבבה בעיקר את העם האוסטרלי ואת אורח החיים, ומסיבה זאת, היא החליטה לעבור לסידני, אוסטרליה.
קריירה

בסידני, היא החלה את קריירת הדוגמנות המצליחה שלה ונהנתה מעבודות דפוס במגזינים ובקטלוגים, ולאחר מכן השתתפה בפרסומות טלוויזיה רבות. כל זה הגיע בסופו של דבר לשיאה בתפקיד המשחק שלה בזיכיון המדע הבדיוני הפופולרי "מלחמת הכוכבים". שושן גילמה את מאסטר הג'די האקזוטי של Shaak Ti בסרטי אופרת החלל של מלחמת הכוכבים, היא השתתפה במלחמת הכוכבים - פרק 2: מתקפת המשובטים ובמלחמת הכוכבים - פרק 3: נקמת הסית'. שאק טי היא דמות פעולה פופולרית, כמו הרבה דמויות בזיכיון, וניתן למצוא אותה על סטים של לגו, חוברות קומיקס ומשחקי וידאו. כשהייתה באוסטרליה, היא הייתה עובדת על תוכניות טלוויזיה מרכזיות אחרות כמו גלגל המזל (אנ') המציגה פרסים ותוכנית אימונים וכושר.
שושן היא גם מעצבת אופנה. בזמן שהותה באוסטרליה, היא יצרה קו בגדים לבגדי ספורט לנשים בשם "אורלי". קו זה היה מאוד מוצלח והציג בגדי ספורט מזדמנים. "אורלי" נמכר בבוטיקים יוקרתיים ובמכוני כושר ברחבי אוסטרליה. לאחר מספר שנים, היא עברה מאוסטרליה ליפן כדי לקדם את קריירת הדוגמנות שלה. החיים ביפן היו תקופה מאוד מעניינת וייחודית עבור שושן, בה היא הייתה אורחת בכנס מלחמת הכוכבים הראשון שלה.
לאחר שנים רבות שבהם אורלי טיילה בעולם, אורלי חזרה לשורשים שלה ועברה לישראל ללמוד בבית הספר היוקרתי למשחק הסטודיו של יובל כרמי. לאחר שסיימה את בית הספר למשחק, היא החליטה להתחיל קו אופנה שני, הפעם להלבשה תחתונה בשם Mia Luce.
חיים אישיים

שושן מתגוררת כיום בשיקגו, אילינוי. היא נשואה ואם לשתי בנות. היא לקחה חופש מקריירת הדוגמנות והמשחק שלה כדי לגדל את ילדיה. מאוחר יותר היא חידשה את שתי הקריירות שלה והשתתפה בכנסי מדע בדיוני רבים ברחבי העולם. היא עובדת כעת בבימוי בית ובעיצוב פנים. שושן פתחה את האתר שלה על הלייבל שלה בשם O Designs By Orli Shoshan, LLC והיא עובדת גם כסוכנת נדל"ן. שושן עובדת עם הצלמת האישית שלה, לין פיטרס (Lynne Peters Photography) אשר מתגוררת גם היא בשיקגו, אילינוי ומספקת צילום מקצועי בארצות הברית ובעולם עבור מפורסמים, אירועים וחתונות.
פילמוגרפיה

| שנה | כותרת | תפקיד | הערה |
| --- | --- | --- | --- |
| 2002 | מלחמת הכוכבים - פרק 2: מתקפת המשובטים | Shaak Ti | ללא קרדיט |
| 2005 | מלחמת הכוכבים - פרק 3: נקמת הסית' | Shaak Ti | ללא קרדיט |
הערות שוליים

1 2  The force still with Chicago's Orli Shoshan, Daily Herald, ‏2011-08-10 (באנגלית אמריקאית)
↑  Conventions, Orli Shoshan
↑  ODesigns by Orli Shoshan, web.archive.org, ‏2018-08-29
↑  Chicago Real Estate Agents | Chicago Realtors At Dream Town Realty, www.dreamtown.com
↑  Shaak Ti - Orli Shoshan - Star Wars - A Peek Inside the Woman, not the actress, Lynne Peters Photography, Chicago IL, California, NY... the world (באנגלית אמריקאית)
↑  Photographers Near Me: Find the Perfect Photographer for Any Event, PhotoBooker
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורלי שושן".
דונלד האריסון

| --- | --- |

 לידה:  23 ביוני 1960 (בן 64) ניו אורלינס, ארצות הברית 
 מוקד פעילות:  ארצות הברית 
 מקום לימודים:  New Orleans Center for Creative Arts 
 סוגה:  ג'אז, פוסט-בופ 
 שפה מועדפת:  אנגלית 
 כלי נגינה:  סקסופון, סקסופון אלט 
 חברת תקליטים:  קולומביה רקורדס, קונקורד רקורדס 
 פרסים והוקרה:  דוקטור לשם כבוד של מכללת ברקלי למוזיקה  אמני הג'אז של NEA 
 www.donaldharrison.com
 
דונלד האריסון
דונלד האריסון (באנגלית: Donald Harrison‏; נולד ב-23 ביוני 1960 בניו אורלינס לואיזיאנה) הוא נגן סקסופון ג'אז אמריקאי. האריסון עוסק גם בסגנונות אחרים, דוגמת היפ הופ ורית'ם אנד בלוז.
קריירה כנגן

האריסון החל את הקריירה שלו בשנות שמונים בשליחי הג'אז של ארט בלייקי, הוא גם עזר בהנהלה האומנותית חלק מהתקופה. לאחר מכן בשנות התשעים ניגן בציידי הראשים ("The Headhunters") הרכב ג'אז פאנק ופיוז'ן מוכר ופופולרי.
האריסון ניגן עם מוזיקאים רבים ונחשבים דוגמת ארט בלייקי, מיילס דייוויס, מק'קויי טיינר, רוי היינס, נט אדרלי, רון קרטר, טוני ויליאמס ורבים אחרים.
האריסון גם מוביל הרכבים, הוא הוציא מספר אלבומים בסגנון פוסט-בופ והארד בופ. הוא משלב בנגינה ובהלחנה שלו גם השפעות ממוזיקה שחורה אחרת מלבד ג'אז, כמו היפ הופ ורית'ם אנד בלוז.
בינואר 2007 נבחר לאיש השנה של עיתון הג'אז ג'אזיז.
מתוך הזדהות עם עיר הולדתו כל הרווחים מאלבומו "Nouveau Swing" ילכו לנפגעי הוריקנים.
ב-2015 הופיע בישראל כחלק מסדרת ג'אז חם
קריירה כמורה

האריסון היה אחראי על חינוכם המוזיקלי של כמה וכמה נגנים כולל כריסטיאן סקוט שהיה מועמד לפרס גראמי (והוא גם אחיינו של האריסון). כמו כן הוא מככב בסרטו של ספייק לי "When the Levees Broke".
נוסף על כן, ניהל האריסון את בית הספר החדש לג'אז של בית הספר איזידור ניומן בניו אורלינס אשר.
הערות שוליים

↑  דונלד האריסון באתר ג'אז חם
| --- | --- |
בקרת זהויות :  NLI: 987007354430805171  BNE: XX4788023  BnF: cb13894989v (data)  GND: 134398548  ISNI: 0000 0000 6309 544X  LCCN: no2006025251  MusicBrainz: 80d049f2-8d05-47e1-ac46-19962a7eb4fd  SUDOC: 169217485  VIAF: 32183394   WorldCat (עם VIAF): 32183394
דונלד דה ליין

| --- | --- |

דה ליין, 2015
 לידה:  1 בינואר 1970 (בן 54) סן דייגו, קליפורניה, ארצות הברית
 מדינה:  ארצות הברית 
 תקופת הפעילות:  מ-1985 
 עיסוק:  מפיק סרטים
 פרופיל ב-IMDb
 
דונלד דה ליין או דונלד דליין (באנגלית: Donald De Line,‏ Donald DeLine) (נולד ב-1 בינואר 1970) הוא מפיק סרטים אמריקאי. הוא היה בעבר ראש ההפקה בסרטי פרמאונט. הוא החל את הקריירה שלו כמנהל אולפן בחברת וולט דיסני ובחטיבת סרטי טאצ'סטון שלה בשנת 1985, בסופו של דבר שימש כסגן נשיא ההפקה של דיסני. הוא יליד לה ג'ולה, שכונה בסן דייגו, קליפורניה. סרטיו הידועים כוללים את "אישה יפה" (1990), "הג'וב האיטלקי" (2003) ו"גוף השקרים" (2008).
פילמוגרפיה > קולנוע

| שנה | סרט | קרדיט | הערות |
| --- | --- | --- | --- |
| 1990 | אישה יפה | מנהל אולפן |  |
| 1991 | מה הסיפור שלך בוב? | מנהל אולפן |  |
| 1996 | כופר | מנהל אולפן |  |
| 2001 | עד לרצח | מפיק |  |
| 2003 | הג'וב האיטלקי | מפיק |  |
| 2004 | נשים מושלמות | מפיק |  |
| 2004 | שיגעון בנהר | מפיק |  |
| 2008 | המרוץ לזהב | מפיק |  |
| 2008 | גוף השקרים | מפיק |  |
| 2009 | אני אוהב אותך, אחי | מפיק |  |
| 2009 | עקוב ודווח | מפיק |  |
| 2010 | אגדה עם כנפיים | מפיק בפועל |  |
| 2010 | בורלסק | מפיק |  |
| 2010 | יוגי דב | מפיק |  |
| 2011 | הפקח הירוק: אבירי הברקת | מפיק | ישירות לווידאו |
| 2011 | גרין לנטרן | מפיק |  |
| 2013 | רווח וכאב | מפיק |  |
| 2017 | פורשים בסטייל | מפיק |  |
| 2018 | שחקן מספר אחת | מפיק |  |
| 2022 | Don't Make Me Go | מפיק |  |
פילמוגרפיה > טלוויזיה

| שנה | סדרה | קרדיט | הערות |
| --- | --- | --- | --- |
| 2015–2016 | עיירה ללא מוצא | מפיק בפועל |  |
| 2021 | Chapelwaite | מפיק בפועל | מיני-סדרה המבוססת על סיפור מאת סטיבן קינג |
| 2022 | בילי הנער | מפיק בפועל | מיני-סדרה אודות בילי הנער |
הערות שוליים

1 2 3  "Donald De Line". Hollywood.com. נבדק ב-2008-11-18.
↑  Wayward Pines executive-produced by M. Night Shyamalan, Donald De Line, Chad Hodge, and Ashwin Rajan,
| --- | --- |
בקרת זהויות :  NLI: 987012341267505171  PLWABN: 9810632586105606  ISNI: 0000 0004 0972 6895  LCCN: no2003071687  NTA: 371076552  VIAF: 303883501   WorldCat (עם VIAF): 303883501
אוליבר פארקר

| --- | --- |
אין תמונה חופשית
 לידה:  6 בספטמבר 1960 (בן 64) לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1987 
 עיסוק:  במאי, תסריטאי, מפיק, שחקן
 מקום לימודים:  Falmouth School 
 פרופיל ב-IMDb
 
אוליבר פארקר (באנגלית: Oliver Parker; נולד ב-6 בספטמבר 1960) הוא במאי קולנוע ותסריטאי אנגלי.
ביוגרפיה

פארקר נולד בפלימות'. הוא בנם של ג'יליאן, ליידי פארקר ושל סר פיטר פארקר שהיה בעבר יושב ראש חברת הרכבת הבריטית "British Rail". אחיו הוא השחקן נתניאל פארקר.
הסרט השני בבימויו, "בעל אידיאלי", היה מועמד לפרס באפט"א לתסריט המעובד הטוב ביותר.
פילמוגרפיה > קולנוע

| שנה | שם | שם באנגלית | במאי | מפיק | תסריטאי | שחקן | הערות |
| --- | --- | --- | --- | --- | --- | --- | --- |
| 1987 | מעורר השאול | Hellraiser |  |  |  |  | בתפקיד: Moving Man 2 |
| 1988 | מעורר השאול 2 | Hellbound: Hellraiser II |  |  |  |  | בתפקיד: Workman 2 |
| 1990 |  | Nightbreed |  |  |  |  | בתפקיד: פלוקווין |
| 1990 | נזירות ממין זכר | Nuns on the Run |  |  |  |  | בתפקיד: רופא |
| 1993 |  | Shepherd on the Rock |  |  |  |  | בתפקיד: סיימון מקינטייר |
| 1994 |  | Murder in Belgravia: The Lucan Affair |  |  |  |  | בתפקיד: לורד לוקאן; סרט טלוויזיה |
| 1995 | אותלו | Othello |  |  |  |  |  |
| 1995 |  | The Big Game |  |  |  |  | בתפקיד: צ'ארלס הרמן; סרט טלוויזיה |
| 1999 | בעל אידיאלי | An Ideal Husband |  |  |  |  | בתפקיד: בנברי |
| 2001 | זואי | Zoe |  |  |  |  | בתפקיד ג'וליאן |
| 2002 | חשיבותה של רצינות | The Importance of Being Earnest |  |  |  |  |  |
| 2003 | חייו הפרטיים של סמואל פפיס | The Private Life of Samuel Pepys |  |  |  |  | סרט טלוויזיה |
| 2006 | סרט אפל | Fade to Black |  |  |  |  |  |
| 2007 |  | I Really Hate My Job |  |  |  |  |  |
| 2007 | טירוף של קולג' | St Trinian's |  |  |  |  |  |
| 2009 | דוריאן גריי | Dorian Gray |  |  |  |  |  |
| 2009 | טירוף של קולג' 2 | St Trinian's 2: The Legend of Fritton's Gold |  |  |  |  |  |
| 2011 | ג'וני אינגליש חוזר | Johnny English Reborn |  |  |  |  |  |
| 2016 | הצבא של אבא | Dad's Army |  |  |  |  | מילות השיר: "Auf Wiedersehen Mr Hitler" |
| 2018 | לשחות עם גברים | Swimming with Men |  |  |  |  |  |
| 2023 | הבריחה הגדולה | The Great Escaper |  |  |  |  |  |
פילמוגרפיה > טלוויזיה

מטלוק (1987) Matlock – איש בבית הספר, בפרק "The Billionaire"
(1989) The Bill – גלן פלפס, בפרק "A Good Result"
פוארו (1991) Agatha Christie's Poirot – פיליפ רידג'וויי, בפרק "The Million Dollar Bond Robbery"
לאבג'וי (1994) Lovejoy – דזמונד דקסטר, בפרק "Day of Reckoning"
הערות שוליים

↑  יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990
↑
אורי קליין, עלבון לאוסקר ויילד, באתר הארץ, 9 באוגוסט 2002
נסים דיין, ‏רציני רציני, אבל, באתר גלובס, 8 באוגוסט 2002
עכבר העיר, חשיבותה של רצינות, באתר הארץ, 11 ביוני 2003
↑  נעה רוטמן (בן ארצי))), ‏כולנו דוריאן גריי, באתר גלובס, 9 במרץ 2009
| --- | --- |
בקרת זהויות :  NLI: 987007461587105171  PLWABN: 9810587766605606  BNE: XX1306741  BnF: cb14126634q (data)  GND: 139760156  ISNI: 0000 0001 1472 6126  LCCN: no97079934  NKC: xx0103132  NLK: KAC201329820  NTA: 154234486  SUDOC: 110222946  VIAF: 51896641   WorldCat (עם VIAF): 51896641
אורלי שחם (שחיינית)

|  מידע כללי |
| --- | --- |
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון פרפר
 
אורלי שחם, שחיינית עבר ישראלית, אלופת ישראל בשחייה (1972) במשחים ל-100 מטר ול-200 מטר פרפר.
ביוגרפיה

שחם גדלה בקיבוץ שער העמקים והתאמנה בקבוצת הפועל גוש זבולון בהדרכתו של יוסף טלקי ואחר כך בקבוצת הפועל העמקים, בהדרכתם של המאמנים אהרון בונה ונח רם.
ביוגרפיה > 1971

באליפות ישראל בשחייה שנערכה באוקטובר 1971 זכתה שחם במדליית ארד במשחה ל-100 מטר פרפר בתוצאה של 1:18.0 דקות, אחרי שלומית ניר מהפועל איילת השחר (1:13.3 דקות) ודורית זלץ מברית מכבים עתיד (1:14.1 דקות).
ביוגרפיה > 1972 > אלופת ישראל

באליפות ישראל בשחייה שנערכה במכון וינגייט בסוף ספטמבר 1972 זכתה שחם בשתי מדליות זהב, במשחה ל-100 מטר פרפר בתוצאה של 1:16.2 דקות, לפני חברתה לקבוצה רעיה צורף (1:16.8 דקות) ואיריס נאבל מהפועל אפיקים (1:18.4 דקות) ובמשחה ל-200 מטר פרפר בתוצאה של 2:53.4 דקות, לפני איריס נאבל (3:00.0 דקות) ורעיה צורף (3:03.0 דקות).
ביוגרפיה > 1973

באליפות ישראל בשחייה שנערכה בספטמבר 1973 זכתה שחם בשתי מדליות כסף, במשחה ל-100 מטר פרפר בתוצאה של 1:15.1 דקות, אחרי רעיה צורף (1:13.5 דקות) ולפני רבקה ויינברג מברית מכבים עתיד (1:17.5 דקות) ובמשחה ל-200 מטר פרפר בתוצאה של 2:48.1 דקות, אחרי רעיה צורף (2:43.9 דקות) ולפני רבקה ויינברג (2:55.5 דקות).
ביוגרפיה > 1974

באליפות ישראל בשחייה שנערכה בסוף ספטמבר 1974 זכתה שחם בשתי מדליות כסף, במשחה ל-100 מטר פרפר בתוצאה של 1:11.8 דקות, אחרי רעיה צורף (1:10.6 דקות) ולפני רבקה ויינברג (1:12.7 דקות) ובמשחה ל-200 מטר פרפר בתוצאה של 2:44.7 דקות, אחרי צורף שקבעה שיא ישראלי חדש של 2:39.0 דקות ולפני ויינברג (2:47.1 דקות).
הערות שוליים

↑  שלמה מוזר, גרינשפן הפתיע את שטרן במשחה דרמטי ב-100 מ' פרפר, דבר, 8 באוקטובר 1971
↑  רק שני שיאי נוער הושגו באליפות ישראל בשחיה, דבר, 24 בספטמבר 1972
↑  השחיינים לא שחו להשגים גם ביום האחרון לאליפות, דבר, 25 בספטמבר 1972
↑  שלמה מוזר, שיא לבוגרות ושיא נוער בפתיחת אליפות השחיה, דבר, 16 בספטמבר 1973
↑  שלמה מוזר, "שלל" ההישגים באליפות השחיה: רק שני שיאים..., דבר, 23 בספטמבר 1973
↑  אהרן להב, שני שיאים ישנים שופרו באליפות ישראל השחיה, דבר, 29 בספטמבר 1974
↑  שני שיאים נוספים של פרג בתום אליפות ישראל בשחייה - שיא של רעיה צורף ב-200 פרפר - 2:39.0 ד, דבר, 2 באוקטובר 1974
אוליבר סנט ג'ון גוגארטי

| --- | --- |

אוליבר סנט ג'ון גוגארטי, ציור מ-1911 מאת ויליאם אורפן
 לידה:  17 באוגוסט 1878 דבלין, הממלכה המאוחדת של בריטניה הגדולה ואירלנד 
 פטירה:  22 בספטמבר 1957 (בגיל 79) ניו יורק, ארצות הברית 
 מדינה:  אירלנד, מדינת אירלנד החופשית 
 השכלה:  טריניטי קולג'  School of Medicine, Trinity College Dublin 
 תפקיד:  סנאטור של אירלנד (6 בדצמבר 1934–19 במאי 1936)  סנאטור של אירלנד (6 בדצמבר 1928–6 בדצמבר 1934)  1st Seanad (9 בנובמבר 1922–6 בדצמבר 1928) 
 בן או בת זוג:  מרתה דווין (1906–?) 
 פרסים והוקרה:  עמית האקדמיה האמריקאית לשירה (1954) 
 
אוליבר סנט ג'ון גוגארטי (באנגלית: Oliver St. John Gogarty‏; 17 באוגוסט 1878 - 22 בספטמבר 1957) היה רופא, מנתח, משורר, סופר, פוליטיקאי וספורטאי אירי.
גוגארטי הוא המקור לדמותו של באק מאליגן בספרו של ג'יימס ג'ויס "יוליסס".
ביוגרפיה

גוגארטי נולד בדבלין, למשפחה קתולית מבוססת. הוא גדל והתחנך במסגרות של המסדר הישועי, כמו סטוניהרסט קולג', וכן למד בטריניטי קולג' בדבלין, שנחשב לעדיף על פני היוניברסיטי קולג' הקתולי. הוא היה מראשוני הקתולים שפקדו את טריניטי קולג', שנים ספורות לאחר שזה החל לקבל לשורותיו סטודנטים קתולים. גוגארטי הוא גם בוגר הקולג' המלכותי למנתחים בדבלין.
באוגוסט 1906 נשא גוגארטי לאשה את מרתה דווין, בת העיר גולוויי.
הוא נחשב לספורטאי מצטיין, שהציל לפחות שני אנשים מטביעה בנהר הליפי, ואף חצה את הנהר בשחייה בעונת החורף, כשנמלט ממעצר בעת היותו מעורב כפוליטיקאי במדינת אירלנד החופשית. גוגארטי נמלט ללונדון, וכשחזר לאירלנד ב-1924 שחרר לנהר שני ברבורים. האירוע מתואר בשירו של אברהם רגלסון, "שְׁנֵי בַּרְבּוּרִים וְנָהָר".
גוגארטי היה גם שחקן כדורגל במועדון הכדורגל בוהמיאן, וכן זכה במדליית הארד בספרות באולימפיאדת 1924.
ב-1937 כתב את ספר זכרונותיו "As I Was Going Down Sackville Street", ונתבע תביעת דיבה בגינו על ידי הנרי סינקלייר, סוחר דבלינאי יהודי שכנגדו ונגד דודו כתב גוגארטי דברי בלע. המשפט הפך לסנסציה בדבלין, והעיד בו בין היתר סמואל בקט. גוגארטי הפסיד במשפט ונאלץ לשלם פיצויים בסך 900 ליש"ט והוצאות משפט.
בערוב ימיו עקר לארצות הברית ומת בניו יורק בגיל 79.
כיוצר, השתייך גוגארטי לזרם של תחיית הספרות האירית. שיריו וסיפוריו ההומוריסטיים זכו להערכתו של ויליאם בטלר ייטס שאף שיבץ אותם ב"ספר אוקספורד לשירה אנגלית" שערך (Oxford Book of English Verse).
גוגארטי וג'ויס

לגוגארטי הייתה מערכת יחסים מורכבת עם הסופר ג'יימס ג'ויס, ואישיותו קיבלה ביטוי בספר "יוליסס" בדמותו הבדיונית של באק מאליגן. היכרותם החלה בפגישה מקרית בספרייה הלאומית של אירלנד. בשנת 1904 שכר גוגארטי את מגדל מרטלו שבחוף סנדיקוב מדרום לדבלין ממשרד ההגנה הבריטי למגורים, תמורת 8 לי"ש לשנה, והשניים התגוררו בו יחדיו שישה לילות עד שג'ויס נטש את המגדל בכעס. הסצנה מתוארת בפרוטרוט בפרק הראשון ביוליסס.
גוגארטי היה ידוע בחיבתו לחמשירי זימה. הוא חיבר על ג'ויס את החמשיר הבא:
"מעשה בג'ויס, עלם רך
שקולו קול טנור משובח
הוא הולך לבורדל
בשירת נהלל,
והזונות לו עונות "ונשמח!"
גוגרטי כתב גם את "השיר של ישו העליז (אך המעט סרקסטי)". ג'ויס שיבץ טקסט בעייתי זה, הגובל בכפירה, ב"יוליסס", ושם אותו כלשונו בפיו של באק מאליגן, בשם "הבלדה על ישו המשתעשע" (שני הבתים הראשונים מובאים משמאל):
גוגארטי ואנטישמיות

גוגארטי היה אנטישמי מובהק. ב-1906, בעודו סטודנט בטריניטי קולג', כתב שני מאמרים אנטישמיים חריפים שהתפרסמו ב"שין פיין", עיתון אירי לאומני בעריכתו של ארתור גריפית'. בין היתר כתב גוגארטי על היהודים:
”אין לו כסף, מכיוון שהוא חי בארץ ענייה, אך הוא יודע למצוץ את המיטב שבה. דמו רווי בתולעים, והוא משמין מרקבון. כבן אמיתי לאביו, הוא סוחט באלף אחוזים... אני יכול להריח יהודי, ומשהו רקוב באירלנד
”
גם ב"הבלדה על ישו המשתעשע" מופיע ניחוח אנטישמי בפרק הרביעי
אינני שוחה ואינני מחליק כמובן
אל הספינה באתי יום אחד לא מזמן
אז על המים הלכתי והכל קראו באמונה
עבור יהודי זה עדיף על מקלחת הגונה